கேள்வி: கிறித்தவ ஒன்றிப்பு பற்றி நீங்கள் என்ன அறிந்துள்ளீர்கள்?
பதில்: கிறித்தவ ஒன்றிப்பு (''Ecumenism'') என்பது பிளவுபட்டு நிற்கின்ற கிறித்தவம்த் திருச்சபைகள் தமக்குள்ளே அதிக ஒற்றுமை நிலையை அடையவும் ஒன்று சேர்ந்து செயல்படவும் மேற்கொள்ளப்படுகின்ற முயற்சிகளைக் குறிக்கும். கொள்கை, வரலாறு, நடைமுறை போன்றவற்றில் பிளவுபட்டிருக்கின்ற திருச்சபைகள் ஒன்றிணைந்து வருவது இங்கே குறிக்கப்படுகிறது. உலகில் பரவியிருக்கின்ற பல்வேறு சமயங்கள் தமக்குள்ளே ஒற்றுமையையும் ஒத்துழைப்பையும் வளர்ப்பதற்காக எடுக்கப்படுகின்ற முயற்சிகள் "பல்சமய உரையாடல்" (''interfaith dialogue/cooperation'') என்று அழைக்கப்படுகிறது. ''கிறித்தவ ஒன்றிப்பு'' என்பதற்கு ஈடான ''ecumenism'' என்ற ஆங்கிலச் சொல்லின் கிரேக்க மொழி மூலம் ''oikoumene'' () என்பதாகும். இச்சொல் "மக்கள் வாழ்கின்ற பரந்த உலகம்" என்று பொருள்படும். வரலாற்றில், உரோமைப் பேரரசு பரப்பை இச்சொல் குறித்தது. இறையியல் கருத்துப்படி, கிறித்தவ ஒன்றிப்பு என்பது அனைத்துத் திருச்சபைகளும் ஒரே திருச்சபையாக வளர்வதை (காண்க: எபேசியர் 4:3) மட்டுமன்றி, "உலகமனைத்தும்" (மத்தேயு 24:14) ஒன்றுபடுவதையும் குறிக்கின்றது. கிறித்தவத்தில் ''ecumenical'' என்னும் அடைமொழி "கிறிஸ்தவப் பொதுச்சங்கங்கள்" (''ecumenical councils''), "பொது மறைமுதல்வர்" (''ecumenical patriarch'') என்னும் சொல்லாக்கங்களிலும் வருகிறது. இங்கே திருச்சபையின் ஒரு பகுதி தொடர்பான நிலையன்றி, அனைத்துல திருச்சபையின் நிலையும் உள்ளடங்குமாறு பொருள்கொள்ளப்படுகின்றது. இப்பொருளில், ஒருநாள் எல்லா திருச்சபைகளும் நிலையான ஒன்றிப்பைக் காண வேண்டும் என்னும் நம்பிக்கை வெளிப்படுகின்றது.